Bara 1904 tti Ogeessi biyya Maltaa Temistookli Zammit (Themistocles Zammit) jedhamu akkaataa daddarbinsa dhukkuba kanaa qorannoo irratti geggeesse; akka qorannoo isaatti sanyii baakteeriyaa bruseellaa kan inni laaboraatooritti hoorsiisee(culture) keessa re’ee isaaf laate, xiqqoo turee fincaan, aannan fi dhiiga re’ee fuudhuudhaan mala islaayidii irraatti baakteeriyaa san maxxansee maakirooskoppii jalatti ilaaluudhan baakteriyaa argachuuf qoratee ture.
